**Әліпбаева Салтанат Нұраханқызы**

**Қазақ тілі мен әдебиеті пәнінің мұғалімі**

**Тараз қ., №47 орта мектебі**

|  |  |  |  |  |
| --- | --- | --- | --- | --- |
| **Сабақтың тақырыбы: Ілияс Жансүгіров «Құлагер» дастаны** | | | | |
| СЫНЫП: 11 | | Қатысқан оқушылар саны: | Қатыспаған оқушылар саны: 0 | |
| Сабақ негізделген оқу мақсаттары | | Т/Ж2. Әдеби шығарманың тақырыбы мен идеясын анықтау. | | |
| Сабақ нәтижесі: | | **Оқушылардың барлығы мынаны орындай алады:** Оқулықта берілген және қосымша тапсырмаларды орындайды. Жазба жұмыс жасайды. Сұраққа жауап береді.  **Оқушылардың көбісі мынаны орындай алады:** Топтық жұмысты брлесе орындайды.Өз бетінше жұмыс жасайды. Сұраққа жауап береді. Қосымша үлестірме ресурстармен жұмыс жасайды.  **Оқушылардың кейбіреуі мынаны орындай алады**:  Оқулықтан тыс берілген қосымша тапсырмалады орындайды, тақырып бойынша қосымша мәліметтер мен дәлелдер келтіре алады. | | |
| Бағалау критерийі | | Жеке, жұптық, топтық тапсырмаларды орындай алады. Сабақ барысында тыңдаушының назарын өзіне аудара алады. | | |
| Тілдік құзіреттілік | | тақырып, идея | | |
| Ресурстар | | Оқулық, суреттер, топқа бөлуге арналған кеспе қағаздар  және  әртүрлі  заттар, топтық тапсырмалар, кері байланыс, стикер. | | |
| Әдіс-тәсілдер | | Топтастыру әдісі, концептуалдық кесте, «Кубизм» әдісі, «Үш қадам сұхбат» әдісі, «Блум таксономиясы», сұрақ-жауап, дәлелдеу, мәнерлеп оқу, пікірлесу, талдау, зерттеу, баяндау. | | |
| Пәнаралық байланыс | | Музыка, қазақ тілі. | | |
| Алдыңғы оқу | | Ілияс Жансүгіровтің өмірі мен шығармашылығы | | |
| Сабақтың жоспары | | | | |
| Жоспарланған уақыт | Сабақ барысы : | | | Бағалау түрлері |
| **Басталуы**  **5 минут** | **І. Ұйымдастыру.**  - сынып тазалығына назар аудару;  - сынып оқушыларын тексеру;  - оқу-құралдарының дайындығын қадағалау.  - сыныпты 4 топқа бөлу. Бағалау парақшасымен таныстыру.  **ІІ. Үй тапсырмасын сұрау.** Топтастыру әдісін пайдалана отырып, Ілиястың қырын ашу.  **Сызба кесте №1**  ақын прозашы  драматург  аудармашы  қосымша сұрақ өлеңін жатқа  оқу  сатира саңлағы | | |  |
| Жаңа білім  10 минут | **Білу.** Ақын Ілияс Жансүгіровтің өнер тақырыбына жазылған көрнекті поэмасының бірі – «Құлагер» қазақ халқының әйгілі өнерпазы, ардагер ұлы Ақан серінің өміріне арнады. Ақан сері – XIX ғасырдағы қазақ елінің рухани мәдениетінің тарихынан елеулі орын алатын белгілі өнер қайраткері. Ол дарынды композитор, ақын, әнші. Өзі өмір сүрген заманның әрқилы мәселелерін айқын өнер тілімен көрсете білген оның әдеби, музыкалық, әншілік еңбектері жайлы көптеген ғылыми-зерттеулер бар. Сол еңбектердің бәрінде де Ақан серінің асқан өнерпаздығы, халықтың рухани азығы болған тамаша поэтикалық, музыкалық шығармалар бергені айрықша атап көрсетіледі.   |  |  |  | | --- | --- | --- | | № | І.Жансүгіровтің «Құлагер» поэмасы туралы ғалым пікірі. | Өз пікірім | | 1 | «Құлагер – ат жүйрігі болса, Ақан – ақын жүйрігі».  М.Қаратаев | Ақанды ақын жүйрігі деуіне қосылатын себебім, ол–биік адамгершілік, асқақ мұраттардың иесі, халықтың рухани дүниесін байытқан, халық қызметшісі. |   **«Құлагер» бейнефильмі**  **Түсіну.**  Құлагер -1937 ж, 14 бөлім  Ат қайтқанда  Ат айдау  Құлагер  Толғану  Ат шаңы  Егес  Туған жер  Балуан бәйге  Жалғыз қазық  Күрес  Көмбе  Ас  Аттың азалы әні  Бай-бай, Құлагерім... | | |  |
| Ортасы  10 минут | **Қолдану**.**Әдебиет теориясына талдау.**   |  |  |  | | --- | --- | --- | | ***№*** | ***Поэмадан үзінді*** | ***Көркемдегіш сөздер*** | | 1. | Кей-кейде күңіреніп, *көлдей* толқып,  Кей-кейде *қу ағаштай* құлап жатты | *Қайталау* –белгілі бір өмір құбылысына, не бір нәрсеге оқушының назарын аудару үшін ақын-жазушының бір сөзді әдейі қайталап,сөзге немесе сөйлемге ерекше түс бере айту. | | 2. | Құланның қайғысынан қатып, сеніп,  Құрай боп екі-үш айда  Қалған шөгіп. | *Литота-* шығармадағы суреттейін деп отырған зат бейнесін өте кішірейтіп суреттеуі. | | 3. | Адуын алып көк бөрі  Арыста талай бәйге алып,  Айқасты талай көп көрді... | *Ассонанс-*өлең тармақтарының бастапқы сөзі тек қана бірыңғай дауысты дыбыстардан басталуы. | | 4. | Көк орман, көркем тоғай маужыраған,  Сұлудың көзіндей көп жаудыраған,... | *Теңеу -* заттың тура мағынасында емес, ауыспалы басқа мағынамен салыстырып айту. | | 5. | Күйіндей домбыраның құлдырласын,  Суындай Алатаудың сылдырласын... | *Дамыту /градация* /- алдыңғы ойдан соңғы ойды, алдыңғы оқиғадан соңғы оқиғаны күшейтіп айту. | | 6. | Сом аяқ, быртық бақай, болат тұяқ  Тасыңдай шұбар ала Көкшетаудың. | *Эпитет -* бір заттың түр-түсін басқа заттың түр-түсінмен салыстырып көрсету. | | 7. | Жеріңе қамшы тимес, пышақ тиіп,  Құшақтап қу басыңды ойбайладым... | *Шендестіру /антитеза/-* екі затты қатар қойып суреттеп, үшінші заттың бейнесін салыстырып көрсету. | | 8. | Тәует бас, қамыс құлақ, қураған жақ,  Құлан жал, бұлан мойын, қой жұтқыншақ,  Қоян жон, жазық жая, жауырынды.  Құс топшы, қос шынтағы қалыңырақ. | *Эпитет-* бір заттың түр-түсін басқа заттың түр-түсінмен салыстырып көрсету.  *Теңеу -* заттың тура мағынасында емес, ауыспалы басқа мағынамен салыстырып айту. |   **Талдау. Екі түрлі түсініктеме күнделігі бойынша талдау.**   |  |  | | --- | --- | | Үзінді | Оқушының пікірі | | Егіліп қара тастар қиыршық боп...  Жел жылап,көл күрсініп, жатқаны не? | Қара тас-мейірімсіздік, қатыгездік, жатбауырлық бейнесінде қолданылады. «Құлагер» поэмасында сол қара тасқа да жан бітеді, ол да Ақанмен бірге егіледі. | | Аспанда күн күйігіп күйді қатты,  Өкіріп жел мен жер де жылап жатты,  Ереймен бұлақтары көлге жылап,  Серіге көл күрсініп көңіл айтты... | Өлең жолдарындағы осынша зар-мұң менің көз алдыма керең түн, кең дала, жалғыз атты жолаушыны алып келді. Бұл – бір кездерде жігіттің гүлі, әсемдік пен сұлулықтың символы болған әрі әнші, әрі ақын, әрі сері Ақан. Алдына өңгергені бар. Ол – «жел жетпес, бота тірсек, сандал керім» Құлагердің басы.  - Қандай қайғылы көрініс! Неткен зұлымдық! Неткен әділетсіз өмір! |   **Ә). І. Жансүгіровтің «Құлагер» поэмасындағы Көкшетау көріністері мен С.Сейфуллиннің Көкшетауынан қандай айырмашылық бар, салыстырыңдар.**   |  |  |  | | --- | --- | --- | | І.Жансүгіровтің «Құлагер» поэмасындағы Көкшетау көрінісі | ұқсастық | С.Сейфуллиннің «Көкшетау» поэмасындағы Көкшетау көрінісі | | Ілияс Ақанның ішкі сезімін астастыра суреттеген. | Көкшетау табиғаты | Арқаның кербез сұлу Көкшетауын ел тарихымен ұштастыра сөз еткен. |   **А). Концептуалдық кесте бойынша талдау.**   |  |  |  |  | | --- | --- | --- | --- | | Кейіпкер | Өмірге қызығушылығы | Адамгершілік қасиеті | Іс-әрекетіне баға | | А қ а н | **Төмен-** дүниеден безіп, кісі киіктеніп, өмірден көңілі суып, тау мен тасты, жапан түзді мекендеп, ортасынан қашқан, күңіреніп өмір кешкен.  **Жоғары-** Ақан осындай лас дүниеден безінеді, соны олқысынады, өктемдігіне көнбейді, бас имейді, топастығына қынжылады. Өміршіл өр жаны шиыршық ата оқтанады. | **Жоғары-** Ақанның адамгершілігі, мейірбан-дығы, жарлыға жанашыр-лығы, жетім балаға деген әкелік қамқорлығынан да көрінеді. Ол балаға әке де, ана да. | **Жоғары-** Ақан Құлагерін жалғызындай жоқтайды, ішінен шыққан перзентіндей оған егіледі.  **Жоғары-** Жалғызбын деп жасымайды, өр сөйлейді, батыл үн қатады.  **Жоғары-** Ақан би, бай деп Батыраштан қаймықпайды, улы тілін оған безеп-безеп алады. Топ алдында оның абыройын айрандай төгеді. | | | |  |
| Аяқталуы  Сабақты бекіту  10 минут | **Синтез. Оқиға кезеңіндегі әлеуметтік, адамгершілік жағдайларды бүгінгі өмірмен сызба-модель бойынша талдау.**   |  |  | | --- | --- | | К е м ш і л і к т е р | | | Шығармада | Менің өмірімде | | Құлагердің келуі күншіл қауымға үрей туғызады. Құлагер туралы әр түрлі сын айтады. Ақынды да, жүйрікті де мазақ ете күледі. | Күншілдік қазіргі кезде де бар. Сын айтылмай мін түзелмес дейді, бірақ сын айтудың да орны бар емес пе? | | Ж е т і с т і к т е р | | | Шығармада | Менің өмірімде | | Күреңбай - әділ сыншы, ақын, адалын айтады. Көпті көрген көне, қырағы сыншыл ол байына да болысына да, биіне де бұрмайды, адамгершілігін, арын сатпайды, байларға жалтақтаудан аулақ. | Әділ, адал болған жақсы ғой,бірақ соның қазіргі кезде пайдасы бар ма? Заман өзгерді деп заманға барын аударамыз, заман емес-ау адамдар өзгеріп бара жатқанын байқамаймыз. «Малдың аласы сыртында, адам аласы ішінде» демекші неше түрлі адамдар бар ғой. | | | |  |
| Бағалау  5 минут  Кері байланыс  3 минут  Үйге: | **Ой толғау:**  **-** Егер мен Ақан болсам...  - Егер мен автор болсам...  - Егер мен Батыраш болсам...  Шығарманы шығармашылықпен оқи білген, эстетикалық талдауға үйренген оқушы қандай күрделі сұрақ-тапсырмаларды болсын орындай алады. Ілиястың «Құлагер» поэмасын талдауда біз тек ақынның бейнелі ойына, шығарманың бейнелі құрылымына тоқталдық. «Құлагер» поэмасы Ілиястың саңлақ өнер иесі екенін анық танытты. Мұнда ақынның нәзік сыршылдығы, «Ұзаққа жүгіретін өмір жүйріктігі, жез таңдай бұлбұл ақындығы бой көрсетті. Ақын – «сөздердің асыл, көркем тасын қалай», сөз маржанынан «бір сұлу сарай» тұрғызып кетті. Мұхтар Әуезов:«Құлагер – бас-аяғы жұмыр әдемі шыққан үлкен еңбек, қазақ әдебиетіне үлкен табыс» деген. Ақан «Құлагер» әнімен мәңгі жасайды, өнер өміршең.   * «Құлагер» поэмасынан үзінді жаттау; * Ақан әндерінің шығу тарихына тоқталу. | | |  |